**«Марблс» тастарын қолданатын дидактикалық ойындар**

*Саламатова Г.Ө*

***«****Нұрсұлтан Назарбаевтың Білім Қоры****»***

*қоғамдық қорының Атырау қаласындағы филиалы*

*«Мирас» бөбекжай-бақшасының тәрбиешісі*

Бала ойын ойнау арқылы дамиды. Сондықтан оқыту үдерісі де ойынсыз жүзеге асырылмайды. Бала ойлау операциялары, заттардың формасы, шамасы, олардың кеңістікте орналасуы туралы білімді, тактильді сезімталдық сияқты қоршаған орта туралы негізгі мағлұматты ойын арқылы қабылдайды және дамытады. Баламен жұмыс істеу ойын ойнау, динамикалық, эмоционалды жағымды, баланы шаршатпайтындай және әр түрлі болуы керек. Ал бұл объективті түрде дәстүрлі және дәстүрлі емес ойын тәсілдері мен құралдарын іздестіруге итермелейді. Осындай инновациялық құралдардың бірі - Марблс тастарын пайдалану арқылы ұйымдастырылған қызмет.



Марблс тастары сенсорлық даму үшін қызықты, қолжетімді, табиғи және көп қырлы материал болып табылады.

Балаларды тастармен ойнату арқылы жаңа нәрсе жасау, математиканы зерттеу, сөйлеуді, шағын моториканы дамыту, қабылдау және логикалық ойлау тұрғысынан қолдану туралы тың ойлар пайда болады.

Сыртқы қарапайымдылығы мен қолжетімділігіне қарамастан, Марблс тек математикалық және танымдық даму саласы бойынша бірқатар міндеттерді шешуге ықпал етеді:

- сенсориканы дамытады;

-шама, форма, түс, сан туралы ұғымдарды бекітуге ықпал етеді;

-салыстыру, жіктеу, топтастыру, белгісі бойынша кезектестіру, талдау іскерліктерін дамытады;

-реттік және сандық есеп дағдысын дамытады;

-ырғақ, түстер, композиция сезімталдығын дамытады;

-кеңістікте, қағаз парағында бағдарлаудың дамуына ықпал етеді;

- қолдың ұсақ моторикасын, қозғалыстың дәлдігі мен өнімділігін дамытады;

-қиял мен шығармашылықтың дамуына ықпал етеді;

-дербестігі мен бастамашылдығын дамытуға ықпал етеді.

Бұл міндеттерді басқа тәсілмен де шешуге болады, бірақ Марблс бұл үдерісті балаға оңай, нәтижелі және пайдасы жағынан үлкен ықыласпен ұйымдастыруға көмектеседі.

**Қарапайым математикалық қабілеттерді дамытуға арналған Марблс тастарымен тапсырмалар**.

-Тізбектерді орналастыру: мысалы,**көлеміне/үлкендігіне** қарай кішкентай тастардан үлкенге қарай бөлу; немесе неғұрлым күрделі қатарларды құруды ұсыну: түсі бірдей екі кішкентай тасты және бір үлкен тасты **тауып салу.** Бала өз "өрнегін" ойлап тауып, қатарды жалғастыра алады.

-Геометриялық фигураларды, сандарды салу: сіз бір парақ қағазға фигураның контурын (сұлбасын) саласыз, ал бала сол контурды(сұлбаны) таспен қайталап жүргізеді. Жасы үлкендеу балалар фигураны нүктелерге қарап таба алады: мысалы, бала үш тасты төсеп, оның үшбұрыш екенін таба білуі керек.

-Тастардан геометриялық фигуралар, заттар мен қатарларды үлкеннен кішіге қарай және керісінше орналастыруға болады. Балалар тастардан түрлі ұзындықтағы жолдарды, ал жалпақ тастардан түрлі биіктіктегі мұнараларды қуана жасайды.

-Егер бала 1-ден 10-ға дейінгі сандарды білсе, мына ойынды ұсыныңыз. 1-ден 10-ға дейінгі сандарды жазыңыз да, оларды жайып тастаңыз. Бала әр санның жанына тастардың сәйкес мөлшерін қойып шықсын.

 **«Жыланшық» дидактиқалық ойыны**

**Мақсаты:** тастарды бір-біріне қоса отырып,оларды жинауды үйрету; ұзын және қысқа жыланшықты ажырата білу дағдысын, қолдың ұсақ моторикасын дамыту.

Құралдар: "Марблс" шыны тастары.

**Тапсырма:** педагог ұзын және қысқа жыланшықты барлық тастар бірінен кейін бірі арасы ажырамай жататындай етіп қоюды ұсынады. Түрлі түстерді қолдануға болады.

**Күрделендіру**: Педагог сандық көрсеткішті қолдана отырып жыланшықты бір түспен, екі түспен кезектестіріп жасауды ұсынады (бір түсті 5 тас және басқа түсті 4 тас алыңыз).

 **«Графикалық диктант» дидактиқалық ойыны**

**Мақсаттар:** жазықтықта бағдарлауды үйрету. Қолдың ұсақ моторикасын дамыту.

**Құрал-жабдықтар:** 3х3; 4х4 өлшемдегі квадраттарға бөлініп сызылған жазықтық (парақ қағаз), «Марблс» тастары.

**1 –нұсқа:** Педагог ауызша тапсырма береді:

Қағаз парақтың дәл ортасына қызыл тасты салыңыз. Көк түсті тасты - сол жоғарғы бұрышқа, жасыл түстіні – оң жоғарғы бұрышқа, көк түстіні – оң төменгі бұрышқа; жасыл түсті тасты – сол төменгі бұрышқа қойыңыз. Тапсырманы тексеруді эталонды көрсету және педагогтың ауызша бақылауы арқылы жүзеге асыруға болады.

**2 нұсқа:**

Педагог жазықтықта орналасқан тастардың эталонын ұсынады, ал бала осы суретті қайталауы тиіс.

 **«Фигураларды жина» дидактиқалық ойыны .**

**Мақсаттар:** қандай да бір фигураны құрайтын заттардың есебін жүргізуге үйрету.

**Құрал-жабдықтар:** түрлі түсті «Марблс» тастары.

**Мазмұны.** Тәрбиеші балаларға тастары бар табақшаны өздеріне қарай алуды ұсынады және "Тастардың түсі қандай? Әр түстен неше тас бар?» деп сұрайды. Тастардың әртүрлі түстерін түрлі фигуралар шығатындай етіп бөліп қоюды ұсынады. Тапсырманы орындағаннан кейін балалар тастарды қайтадан санап шығады. Әр фигураны жасауға неше тас кеткенін анықтайды. Педагог тастардың әртүрлі болып орналасқанына, бірақ олар тепе-тең – әрқайсысы 8 тастан екеніне көңіл аударады. «Тастардың тең екенін қалай дәлелдеуге болады?» Балалар тасты бірінің астына бірін қатарластырып жайғастырады.

 **«Контур(сұлба) бойынша орналастыр» дидактиқалық ойыны**

**Мақсаттар:** түстерді ажыратып, оларды атай білу дағдысын дамыту. Көру зейінін , есте сақтауды, қолдың ұсақ моторикасын дамыту

**Құрал-жабдықтар:** Марблс тастары, суреттері бар шаблондар.

**Тапсырма:** Педагог тастарды сурет салынған үлгі-карточка үстіне орна-

ластыруды ұсынады.

**Күрделендіру:**

Бос жазықтықта орналасқан үлгіні ескере отырып, тастарды орналастыру.

Карточкадағы өрнекті есте сақтап, оны есте сақтауы бойынша қойып шығу.

 **«Моншақты жина» дидактиқалық ойыны**

 **1 *нұсқа*.**Педагог сөздер қатарын айтады, ал бала сөздегі бірінші (соңғы) дыбысты анықтайды және сәйкес қажетті тасты жіпке тізеді (көк түс – дауыссыз, қатаң, жасыл - дауыссыз, жұмсақ, қызыл - дауысты). Тапсырманы тексеруді эталонды көрсету және педагогтың ауызша бақылауы арқылы жүзеге асыруға болады.

**2 *нұсқа*.**Педагог меңгеріліп жатқан дыбысқа сөздерді немесе аптаның лексикалық тақырыбы бойынша сөздерді есте сактауды ұсынады. Бала сөздерді айтады, ал педагог сөздердің қайталанбауын қадағалайды. Кім бірінші болып моншақты жинап алады, сол адам «Ойын тоқтады!» деп қатты дауыстап айтады.

 **«Шыршаны безендір» дидактиқалық ойыны**

 Берілген дыбысқа сөздер айту немесе заттың неғұрлым көп белгілерін атау ұсынылады. Әрбір сөзге тас қойылады. Шыршасы ең әдемі болып шыққан адам жеңімпаз болып табылады.

 **«Ғажайып дорба» дидактиқалық ойыны**

**1*нұсқа*.**Мөлдір емес қаптарға түрлі пішіндегі, көлемдегі, әртүрлі түстегі кішкене шарлар салынады. Баланың алдында тастың үлгісі болады. Педагог баладан қаптың ішінен дәл сондай тасты табуды өтінеді.

 **2 *нұсқа*.**Бала қаптан кез келген түсті тасты алады, сөз-зат пен сөз-белгіні дұрыс келістіре отырып, оның түсін затпен сәйкестендіреді.

**Мақсаттар:** түстерді ,форманы ажырата білу дағдысын дамыту, берілген үлгіге және сөзбен с..... қарай отырып түсті табу. Түс атауларын бекіту ..... Қолдың ұсақ моторикасын дамыту.

**Құрал-жабдықтар**: «Марблс» тастары, түс эталондары бар карточкалар, бөліп салып қоятын ыдыстар (олардың саны қолданылатын түстер санына байланысты).

**Тапсырма:** Педагог әртүрлі түстегі тастардың араласуына мән береді. Оларды түстеріне қарай бөліп тастау керек. Түстің эталоны көрсетіледі және бірінші көрсетілген түсті бөліп шығару керек. Балалар жасыл түсті атап айтады да өздерінің ыдыстарына тек сол түстегі тастарды жинайды. Осы жаттығуды қайталаған кезде көрсетілетін түстер саны арттырылады.

**Күрделендіру:** Түс карточкамен көрсетілмейді, ол тек сөзбен айтылады.